[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000006", "text": "Oluline reedel, 28. juulil kell 22.55:"}, {"text_idx": "#000007", "text": "- Dnipros sai Vene raketiru\u0308nnakus korterelamule viga kolm inimest, pihta sai ka julgeolekuteenistuse hoone;"}, {"text_idx": "#000011", "text": "- Ukraina va\u0308ed vabastasid Staromaiorski asula;"}, {"text_idx": "#000012", "text": "- USA ja Itaalia kinnitasid oma valmidust aidata Ukrainat nii kaua vaja;"}, {"text_idx": "#000014", "text": "- ISW: Ukraina ja\u0308tkas neljapa\u0308eval vastupealetungioperatsioone va\u0308hemalt kolmes rindelo\u0303igus;"}, {"text_idx": "#000015", "text": "- Venemaa pommitas taas Sumo\u0303 oblastit."}, {"text_idx": "#000016", "text": "Dnipros sai Vene raketiru\u0308nnakus korterelamule viga kolm inimest"}, {"text_idx": "#000017", "text": "Ukrainas Dnipros sai reede o\u0303htul Vene va\u0308gede ru\u0308nnakus tabamuse mitmekorruseline elumaja, kannatada sai kolm inimest, teatas siseminister Ihor Klo\u0303menko."}, {"text_idx": "#000018", "text": "\"Dnipro. Vene terroristid tabasid mitmekorruselist maja,\" u\u0308tles ta. Su\u0308ndmuskohal tegutsevad pa\u0308a\u0308steto\u0308o\u0308tajad ja politsei, lisas ta."}, {"text_idx": "#000019", "text": "Sotsiaalmeediasse postitatud videotes on na\u0308ha suitsu kerkimas ra\u0308ngalt kahjustada saanud korterelamu u\u0308lemistelt korrustelt."}, {"text_idx": "#000021", "text": "\"Dnipro. Reede o\u0303htu. Tabamuse said ko\u0303rghoone ja Ukraina julgeolekuteenistuse hoone. Taas Vene raketiterror. Ko\u0303ik vajalikud teenistused on su\u0308ndmuskohal. Me hoiame olukorra kontrolli all,\" teatas ta sotsiaalmeedias."}, {"text_idx": "#000024", "text": "Rzeszo\u0301w asub Poola-Ukraina piirist 100 kilomeetri kaugusel. Rzeszo\u0301wi lennujaama la\u0308histel paikneb 1700 USA so\u0303durit ning lennujaam ise on muutunud oluliseks logistikakeskuseks, miskaudu tarnitakse la\u0308a\u0308neriikide so\u0303jatehnikat Ukrainasse."}, {"text_idx": "#000025", "text": "Venemaal Samaras toimus naftarafineerimise tehases plahvatus"}, {"text_idx": "#000027", "text": "Venemaal Taganrogis toimus vo\u0303imas plahvatus"}, {"text_idx": "#000028", "text": "Lo\u0303una-Venemaal Ukraina piiri la\u0308histel Taganrogi linnas toimus reedel vo\u0303imas plahvatus, teatasid Vene va\u0308ljaanded Baza ja Mash. Esialgsetel andmetel sai plahvatuses viga rohkem kui ku\u0308mme inimest. Plahvatus toimus Taganrogi Aleksandri va\u0308ljaku kandis. Plahvatuse po\u0303hjus ei ole teada. Rostovi oblasti kuberner Vasilo\u0303 Golubev su\u0308u\u0308distas plahvatuse tekkes raketiru\u0308nnakut. Ka Vene kaitseministeerium su\u0308u\u0308distas plahvatuses Ukrainat, va\u0308ites, et ru\u0308nnak tehti modifitseeritud S-200 o\u0303huto\u0303rjeraketiga. Samuti tulid hiljem teated Vene o\u0303huto\u0303rje to\u0308o\u0308st Rostovi oblastis Azovi la\u0308histel."}, {"text_idx": "#000029", "text": "Venemaal Peterburis Vene-Aafrika tippkohtumisel kutsusid sealsed Aafrika riikide riigijuhid Vene presidenti Vladimir Putinit toetama aafriklaste rahuplaani Vene-Ukraina so\u0303ja lo\u0303petamiseks. Samuti no\u0303udsid Aafrika riigid Musta mere viljakokkuleppe taastamist, millest Venemaa eelmine na\u0308dal taandus. Kuigi kriitika ei olnud otseselt suunatud Venemaa vastu, siis olid Aafrika riikide liidrite so\u0303navo\u0303tnud senisest jo\u0303ulisemad."}, {"text_idx": "#000030", "text": "Aafrika Liidu komisjoni juht Moussa Faki Mahamat u\u0308tles nii Vladimir Putinile kui ka Peterburi kogunenud Aafrika riikide liidrite, et see so\u0303da peab lo\u0303ppema ning see saab lo\u0303ppeda toetudes vaid o\u0303iglusel ja mo\u0303istusel toetudes, vahendas Reuters."}, {"text_idx": "#000031", "text": "Venemaa on siiani keeldunud rahuko\u0303nelustest kui ei vo\u0303eta arvesse \"uut reaalsust,\" millest on Ukraina okupeeritud alade tunnistamine Venemaa osana. Samas ei ole Ukraina no\u0303us relvarahuga kuniks Vene va\u0308ed okupeerivad rahvusvaheliselt tunnustatud Ukraina territooriumi."}, {"text_idx": "#000033", "text": "Saksamaa saadab Ukrainale veel kuus Gepardit"}, {"text_idx": "#000034", "text": "Saksamaa annab Ukrainale so\u0303jalise abi raames veel kuus Gepard o\u0303huto\u0303rjesu\u0308steemi ning ku\u0308mme Bandvagn soomukit. Samuti saadetakse Ukrainale suures koguses o\u0303huto\u0303rjemoona."}, {"text_idx": "#000036", "text": "Ukraina maava\u0308gede u\u0308lem Oleksandr So\u0303rsko\u0303i u\u0308tles reedel Bahmuti rindeolukorda kommenteerides, et Vene va\u0308ed klammerduvad iga ho\u0303ivatud sentimeetri ku\u0308lge ning lahingud kulgevad raskelt. So\u0303rsko\u0303i so\u0303nul kasutavad Vene va\u0308ed intensiivselt suurtu\u0308ki- ja miinipildujatuld. So\u0303rsko\u0303i to\u0303i eraldi esile ajakohaste juhtimisotsuste ning vastusuurtu\u0308kitule ta\u0308htsuse."}, {"text_idx": "#000037", "text": "Oleksandr So\u0303rsko\u0303i so\u0303nul on Vene va\u0308ed Klis\u030cs\u030ciivka, Kurdjumivka ja Andriivka rindelo\u0303ikudele toonud suure koguse suurtu\u0308kisu\u0308steeme, mille mahasurumine on Ukraina va\u0308gede u\u0308ks peamiseid u\u0308lesandeid. Samuti ja\u0308tkavad Vene va\u0308ed pidevalt ru\u0308nnakuid Kupjanski ja Lo\u0303mani suunal, kasutades enda ko\u0303ige preofessionaalsemaid so\u0303dureid. So\u0303rsko\u0303i va\u0308itel ei ole ukrainlased seal u\u0308htegi positsiooni veel kaotanud ning on to\u0303rjunud ko\u0303ik Vene va\u0308gede ru\u0308nnakud."}, {"text_idx": "#000038", "text": "Ukraina so\u0303dur Autor/allikas: Ukraina peastaap"}, {"text_idx": "#000039", "text": "Rahvusvaheline so\u0303jauuringute instituut (ISW) kirjutab, et Ukraina ja\u0308tkas neljapa\u0308eval vastupealetungioperatsioone va\u0308hemalt kolmes rindelo\u0303igus. ISW hinnangul edenesid Ukraina va\u0308ed Bahmutist lo\u0303una pool, Zaporiz\u030cz\u030cja-Donetski oblasti piirialal ja Zaporiz\u030cz\u030cja oblasti la\u0308a\u0308neosas"}, {"text_idx": "#000040", "text": "Ukraina va\u0308ed vabastasid neljapa\u0308eval Velo\u0303ka Novosilka suunal asuva Staromaiorski asula. 27. juulil avaldatud geograafilise asukohaga kaadrid na\u0308itavad, et Ukraina va\u0308ed tegid va\u0308ikseid edusamme ka Klis\u030cs\u030civkast po\u0303hja pool. See asula asub Bahmuti lo\u0303unatiival. Viimased andmed viitavad ka sellele, et Ukraina va\u0308ed tegid edusamme Roboto\u0303nest ida pool. See asula asub Zaporiz\u030cz\u030cja oblastis."}, {"text_idx": "#000041", "text": "27. juulil avaldatud geograafilise asukohaga kaadrid na\u0308itavad, et u\u0308ks Ukraina lahingumasin jo\u0303udis Verbove asula la\u0308hedal. See ku\u0308la asub Zaporiz\u030cz\u030cja oblastis ja on Orihhivist 17 kilomeetrit kagu pool."}, {"text_idx": "#000042", "text": "\"Asjaolu, et see u\u0308ksik Ukraina so\u0303jamasin jo\u0303udis nii kaugele, viitab sellele, et Ukraina va\u0308ed vo\u0303isid veel rohkem edasi liikuda, kuid ISW pole sellele veel visuaalset kinnitust leidnud,\" seisab hinnangus."}, {"text_idx": "#000044", "text": "USA saadab Abramsid augustis Saksamaale. Seal viiakse la\u0308bi tankide lo\u0303plik remont. Kui see protsess on lo\u0303pule viidud, saadetakse esimene partii Abramsi tanke Ukrainasse."}, {"text_idx": "#000046", "text": "Ukraina teatas neljapa\u0308eva o\u0303htul, et riigi va\u0308ed vabastasid lo\u0303unaosas asuva Staromaiorski asula. Asula vabastamisest teatasid asekaitseminister Hanna Maljar ja ka president Volodo\u0303mo\u0303r Zelenski."}, {"text_idx": "#000047", "text": "\"Donetski oblastis on vabastatud Staromaiorsk. Meie kaitsjad viivad praegu la\u0308bi Vene va\u0308gede puhastusoperatsioone\", u\u0308tles Maljar."}, {"text_idx": "#000048", "text": "Ukraina peastaap teatas, et riigi va\u0308ed to\u0303rjusid tagasi Venemaa ru\u0308nnakud Lo\u0303mani ja Avdijivka suunal."}, {"text_idx": "#000049", "text": "Rahvusvaheline meedia kirjutas hiljuti, et Ukraina va\u0308ed alustasid Zaporiz\u030cz\u030cja oblastis suuremat vastupealetungi ja vo\u0303isid la\u0308bi murda Vene kaitseliinidest, mis asuvad Orihhivist lo\u0303una pool. Meedia teatas neljapa\u0308eva o\u0303htul, et Ukraina va\u0308ed teevad edusamme Roboto\u0303ne suunas. See asula asub Orihhivist 10 kilomeetrit lo\u0303una pool."}, {"text_idx": "#000050", "text": "Vene kaitseministeerium va\u0308itis reedel, et lo\u0303i o\u0308o\u0308sel tagasi Ukraina drooniru\u0308nnaku Moskvale. \"O\u0303huto\u0303rje ha\u0308vitas mehitamata o\u0303huso\u0303iduki,\" teatas ministeerium."}, {"text_idx": "#000051", "text": "Ru\u0308nnakust andis teada ka Moskva linnapea Sergei Sobjanin, kuid ta ei ta\u0308psustanud selle asukohta."}, {"text_idx": "#000052", "text": "\"Vaenlane tegi drooniru\u0308nnaku katse,\" u\u0308tles Sobjanin."}, {"text_idx": "#000053", "text": "Ukraina vo\u0303ttis mo\u0303ned pa\u0308evad tagasi omaks drooniru\u0308nnaku Moskva kesklinnas."}, {"text_idx": "#000054", "text": "Venemaa pealinnas kukkus esmaspa\u0308eval kaitseministeeriumi la\u0308hedale droon. Teine tabas kontoreid linna lo\u0303unaosas."}, {"text_idx": "#000055", "text": "Ukraina piirist umbes 500 kilomeetri kaugusel asuvat Moskvat on Vene agressiooniso\u0303ja jooksul kuni viimase ajani harva ru\u0308nnatud."}, {"text_idx": "#000056", "text": "Venemaa pommitas neljapa\u0308eval Sumo\u0303 oblastis asuvat u\u0308heksat asulat. Venemaa ru\u0308ndas Bilopillija asualt. Ru\u0308nnak ha\u0308vitas talu ja u\u0308le 50 looma."}, {"text_idx": "#000057", "text": "Vene va\u0308ed on Sumo\u0303 oblastit pidevalt pommitanud alates 2022. aasta aprillist, kui Ukraina va\u0308ed selle vabastasid."}, {"text_idx": "#000059", "text": "\"USA ja Itaalia ja\u0308tkavad Ukrainale poliitilise, so\u0303jalise, raha- ja humanitaarabi andmist nii kaua kui vaja,\" seisis Valge Maja avalduses."}, {"text_idx": "#000060", "text": "Lisaks ma\u0308rkisid Biden ja Meloni, kui oluline on anda Ukrainale vo\u0303imalus eksportida toiduaineid u\u0308le Musta mere."}, {"text_idx": "#000061", "text": "\"Mo\u0303lemad pooled kohustusid ka edaspidi koordineerima jo\u0303upingutusi Ukraina u\u0308lesehitamiseks ja nentisid Itaalia osa neis jo\u0303upingutustes, sest Itaalia on 2024. aastal G7 eesistuja ja vo\u0303o\u0303rustab 2025. aastal Ukraina u\u0308lesehituskonverentsi,\" teatas Valge Maja."}, {"text_idx": "#000062", "text": "Ukraina va\u0308itel kaotas Venemaa o\u0308o\u0308pa\u0308evaga 560 so\u0303durit"}, {"text_idx": "#000063", "text": "Ukraina kaitsejo\u0303udude peastaap avaldas reedel tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000064", "text": "- elavjo\u0303ud umbes 244 830 (vo\u0303rdlus eelmise pa\u0308evaga + 560);"}, {"text_idx": "#000066", "text": "- operatiivtaktikalised droonid 4007 (+11);"}, {"text_idx": "#000067", "text": "- autod ja muud so\u0303idukid, sealhulgas ku\u0308tuseveokid umbes 7240 (+11);"}, {"text_idx": "#000068", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, millise metoodika alusel nad Vene so\u0303jakaotusi kokku loevad."}, {"text_idx": "#000071", "text": "Reservkolonel: la\u0308bimurde saamiseks on Ukrainal veel poolteist kuud"}, {"text_idx": "#000072", "text": "So\u0303ja 447. pa\u0308ev: paari pa\u0308evaga vabastati 20 ruutkilomeetrit Bahmuti la\u0308histel"}, {"text_idx": "#000073", "text": "So\u0303ja 405. pa\u0308ev: Wagneri vo\u0303itlejate suurtu\u0308kimoona po\u0303ud ei kestnud kaua"}, {"text_idx": "#000074", "text": "Ukraina peastaap: Vene va\u0308gedel on Bahmutis osaline edu, kuid kaitse peab"}, {"text_idx": "#000075", "text": "La\u0308a\u0308ne-Nigula volikogu andis Risti tuulepargi arenduse algetapile heakskiidu"}, {"text_idx": "#000077", "text": "Maal elamise pa\u0308eva kommunikatsioonijuht: inimesed ootavad maaelult linnamugavusi"}, {"text_idx": "#000078", "text": "400 miljoni leidmine: Reform vo\u0303taks vaesematelt, Eesti 200 ja sotsid rikkamatelt"}, {"text_idx": "#000079", "text": "Eesti jalgpalliametnikel on Euroopa klubisarjades tihe na\u0308dal"}, {"text_idx": "#000080", "text": "Ukraina teatas edukatest o\u0303huru\u0308nnakutest Vene staabile ja so\u0303jalennuva\u0308ljale"}, {"text_idx": "#000081", "text": "Vahemere migratsioonisurve a\u0308hvardab Euroopa tu\u0308lli ajada"}, {"text_idx": "#000082", "text": "Maailma vanim puitrajatis vo\u0303ib muuta senist arusaama kiviajast"}, {"text_idx": "#000083", "text": "Venemaa piirab bensiini ja diisli eksporti"}, {"text_idx": "#000087", "text": "Tallinna lennujaam kavandab oma alale suurt arendust ja uut terminalihoonet"}, {"text_idx": "#000088", "text": "Kallas: maksudiskussiooni puudumine on olnud valdav kriitika"}, {"text_idx": "#000089", "text": "Avalik sektor tuleval aastal palgato\u0303usuks raha ei saa"}, {"text_idx": "#000090", "text": "So\u0303ja 573. pa\u0308ev: Milley: Kiiev on vabastanud u\u0308le poole okupeeritud aladest"}, {"text_idx": "#000093", "text": "Ilm la\u0308heb ja\u0308lle kuivemaks ja soojemaks"}, {"text_idx": "#000094", "text": "Heiki Nabi kaotas MM-il viiekordsele maailmameistrile"}, {"text_idx": "#000096", "text": "Kaks korda juhtima asunud U-19 neiud pidid tunnistama Tu\u0308rgi paremust"}, {"text_idx": "#000098", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000102", "text": "Pa\u0308rli: \"Kultuuristuudio. Arutelu\" pu\u0308u\u0308ab tegeleda nii aktuaalsete kui ka ajatumate teemadega"}, {"text_idx": "#000103", "text": "Saatesari \"Meie ho\u0303imlased\" viib haaravale ra\u0308nnakule ho\u0303imlaste juurde"}, {"text_idx": "#000106", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000107", "text": "Valmimas on Venemaa vastaste sanktsioonide 12.-s pakett"}, {"text_idx": "#000108", "text": "Kultuuriministeerium hoiab ja\u0308rgmisel neljal aastal kokku neli miljonit eurot"}, {"text_idx": "#000110", "text": "Valitsus loodab eelarverevisjonist leida 150 miljonit eurot lisaraha"}, {"text_idx": "#000111", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000112", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]